**Tout de suite maintenant** (kansainvälisesti *Right Here Right Now*) on vuonna 2016 ensi-iltansa saanut Pascal Bonitzerin ohjaama ranskalainen draamakomediaelokuva, jonka pää- ja sivuosissa ovat Agathe Bonitzer, Vincent Lacoste, Lambert Wilson, Pascal Greggory, Isabelle Huppert ja Jean-Pierre Bacri. Pascal Bonitzer käsikirjoitti elokuvan Agnès de Sacyn kanssa. Elokuvan tuottajina olivat Saïd Ben Saïd ja Michel Merkt.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Nora Sator (Agathe Bonitzer) on dynaaminen ja kunnianhimoinen kolmekymppinen nainen, joka aloittaa uudessa työpaikassa finanssialalla. Hän saa tietää, että hänen pomonsa Arnaud Barsac (Lambert Wilson) ja tämän Solveig-vaimo (Isabelle Huppert) tunsivat hänen Serge-isänsä (Jean-Pierre Bacri) heidän opiskeluaikoinaan. Hänelle myös paljastuu, että tuntemattomista syistä johtuva vihamielinen kilpailu heidän välillään on edelleen olemassa ja aiheuttaa konflikteja. Isänsä ja pomonsa välisestä suhteesta huolimatta Nora saa nopeasti pomonsa luottamuksen. Noralla on myös monimutkainen suhde kollegaansa Xavieriin (Vincent Lacoste), joka alkaa seurustella hänen sisarensa Mayan (Julia Faure) kanssa.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Agathe Bonitzer  | … |  Nora Sator
  |
|  Vincent Lacoste  | … |  Xavier
  |
|  Lambert Wilson  | … |  Arnaud Barsac
  |
|  Pascal Greggory  | … |  Prévôt-Parédès
  |
|  Isabelle Huppert  | … |  Solveig Barsac
  |
|  Jean-Pierre Bacri  | … |  Serge Sator
  |
|  Julia Faure  | … |  Maya Sator
  |
|  Yannick Renier  | … |  Van Stratten
  |
|  Nicole Dogué  | … |  Ezilie
  |
|  Iliana Lolic  | … |  Tina
  |
|  Virgil Vernier  | … |  Zeligmann
  |
|  Pierre Léon  | … |  Léon Méchain
  |
|  Vladimir Léon  | … |  Alexandre Méchain
  |
|  François Baldassare  | … |  Raoul
  |
|  Laure Roldan  | … |  Fleur
  |

Tuotanto
--------

*Tout de suite maintenantin* kuvaukset alkoivat 16. maaliskuuta 2015 ja kestivät kuusi viikkoa, jonka aikana elokuva kuvattiin Belgiassa ja Luxemburgissa. Elokuvan tuotantoyhtiöinä olivat SBS Productions, France 2 Cinéma ja Samsa Films. Tuottamiseen osallistuivat myös Entre Chien et Loup ja Proximus. Elokuvan virallinen traileri julkaistiin 4. huhtikuuta 2016.

Julkaisu ja vastaanotto
-----------------------

*Tout de suite maintenant* sai ensi-iltansa Cabourgin elokuvajuhlilla Ranskassa 8. kesäkuuta 2016. Elokuva sai maanlaajuisen teatteriensi-iltansa Ranskassa 22. kesäkuuta 2016 ja oli Ad Vitam Distributionin teatterilevittämä. *Tout de suite maintenant* keräsi Ranskan teatterikierroksensa aikana 176 158 katsojaa ja tuotti 1 170 752 dollarin lipputulot. Elokuva on saanut ranskalaisilta elokuvakriitikoilta lähinnä myönteisen vastaanoton.

*Tout de suite maintenant* julkaistiin Ranskassa DVD:lle 8. marraskuuta 2016.

Lähteet
-------

1. 1 2  RIGHT HERE RIGHT NOW *cineuropa.org*. Cineuropa.org. Viitattu 6.2.2017. (englanniksi)
2. 1 2 3 4 5 6 7  TOUT DE SUITE MAINTENANT *allocine.fr*. Allocine.fr. Viitattu 6.2.2017. (ranskaksi)
3. ↑  Shoot about to kick off for Tout de suite maintenant *cineuropa.org*. Cineuropa.org. Viitattu 6.2.2017. (englanniksi)
4. ↑  TOUT DE SUITE MAINTENANT Bande Annonce (Drame - 2016) *youtube.com*. YouTube.com. Viitattu 6.2.2017. (englanniksi)
5. ↑  TOUT DE SUITE MAINTENANT: DIFFUSION *festival-cabourg.com*. Festival-cabourg.com.  Arkistoitu 7.2.2017. Viitattu 6.2.2017. (ranskaksi)
6. ↑  TOUT DE SUITE MAINTENANT *jpbox-office.com*. JPBox-Office.com. Viitattu 6.2.2017. (ranskaksi)

Aiheesta muualla
----------------

* *Tout de suite maintenant* Internet Movie Databasessa. (englanniksi)
* *Tout de suite maintenant* AllMoviessa. (englanniksi)
* *Tout de suite maintenant* AlloCinéssä (ranskaksi)